CHIYOYELO CHAVAKA-KULISHITU
Kutala Munakuzachisa Kanawa Jikati Jakulweza Vatu Keyala Yetu ya JW.ORG Tahi?
Twatela kuzata mulimo wakwambulula mukapachapacha, mwomwo luyando lwalunene lunapandama hakamwihi. (Vis 24:11, 12, 20) Tunahase kuzachisa eji jikati hakukafwa vatu valinangule Mazu aKalunga nakutachikiza keyala yetu. Eyi kati yili nachinjikizo chakutwala vatu hakeyala yetu ya Jw.org vatale vindiyo ya Mwomwo Ika Twatela Kulinangwila Mbimbiliya? Navawanaho nawa fwomu yakwihwilaho vavanangule Mbimbiliya chipwe kusaka kulinangula vyavivulu. Vatu vamwe kavasaka kutanga mikanda yetuko, oloze vasaka kuya hakeyala yetu yahainternet. Shikaho fwilenunga kuvahana eji jikati. Chipwe ngocho, kamwatela kuhana jikati kuvatu vakuhona kuwahililako.
Nge munawane vatu, kaha munahase kuvalweza mazu akufwana nge: “Nguli nachuma ngunakusaka kumihana. Eyi kati nayimitwala hakeyala yetu, haze munahase kututulula jivindiyo, navyuma vyakulisezaseza hawana wakanyombo.” (Yow 4:7) Munahase kumbata jikati jajivulu mangana muhane vatu vaze namuwananga.
tso_Latn cjk_Latn cjk_Latn cjk_Latn